Фьодор Тютчев
Тъй както свитъкът пред мен…

Превод от руски: Кирил Кадийски, —

chitanka.info

Тъй както свитъкът пред мен

дими над тлееща жарава

и огън скрит и приглушен

слова и букви заличава —

тъй и животът ми мъждука

и тъжно се превръща в дим,

тъй постепенно гасна в скука

през дните — низ непоносим.

Небе, ако поне за час

на воля пламъкът горял би,

без мъка вече и без жалби

бих пламнал — и угаснал аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.